Fantomas kontra Scotland Yard

Fantomas kontra Scotland Yard () je francúzsko-talianska dobrodružná krimikomédia z roku 1967, režírovaná André Hunebellom.

Je to tretí diel trilógie o Fantomasovi, v ktorej v hlavných úlohách účinkovali Jean Marais, Louis de Funès a Mylène Demongeot.

Dej 
Tentoraz sa Fantomas rozhodne uvaliť na najväčších boháčov sveta takzvanú daň z práva na život. A tak sa komisár Juve, inšpektor Bertrand, novinár Fandor a jeho snúbenica Hélène dostavia do Škótska, na hrad lorda Mac Rashleya, jedného z najmajetnejších ľudí. Ten sa spolu s ďalšími boháčmi sveta stáva obeťou vydierania Fantomasa. Na hrade sa ale začnú diať ozaj záhadné veci.

Herecké obsadenie 
Vo filme hrali:
 Jean Maraisnovinár Jérôme Fandor / Fantomas / Sir Walter Brown / mafián Giuseppe Luigi (český dabing Vladimír Ráž a Miroslav Moravec)
 Louis de Funèskomisár Paul Juve (český dabing František Filipovský)
 Mylène Demongeotfotografka Hélène Gurn (český dabing Jorga Kotrbová)
 Françoise Christophelady Dorothée Mac Rashley (český dabing Květa Fialová)
 Jean-Roger Caussimonlord Edward Mac Rashley / Fantomas (český dabing Otakar Brousek st. a Miroslav Moravec)
 Robert Dalbanšéfredaktor Parížskeho kuriéra (český dabing Mirko Musil)
 André Dumasvrchný inšpektor Tom Smith (český dabing Josef Zíma)
 Max Montavonsluha Alexander (český dabing Jaroslav Vágner)
 Rita Renoirhviezda, ktorá vystúpila z lietadla
 Jean Ozennekomorník Albert (český dabing Svatopluk Beneš)
 Henri SerreAndré Berthier (sekretár lorda Mac Rashleyho) (český dabing František Němec)
 Jacques Dynaminšpektor Michel Bertrand (český dabing Karel Richter)
 Henri AttalGodfrey (muž so starým vozidlom) (český dabing Ladislav Županič)
 Antoine Baudboháč William (český dabing Bedřich Šetena)
 Guy Delormešéf mafie (český dabing Ladislav Frej)
 Hubert De Lapparentboháč Richard (český dabing Josef Velda)
 Bob Lerickčlen mafie (český dabing Ladislav Županič)
 Rico Lopezčlen mafie (český dabing Stanislav Bruder)
 Paul Pavelčlen mafie (český dabing Jiří Novotný)
 Michel Thomassmaharadža z Kimpury (český dabing Bohumil Bezouška)
 Roger Trappmaharadžov tlmočník (český dabing Ladislav Krečmer)
 Dominique ZardiFantomasova stráž (český dabing Jan Faltýnek)
 Roland Giraudhosť na hrade
 Alain Grellierkaskadér Louisa de Funèsa (zábery na koni)
 Pierre PalfrayFantomasova stráž
 Gilbert Servienčlen mafie
 (?)Elizabeth (dáma v zelených šatách) (český dabing Marcela Martínková)
 (?)dáma v červených šatách (český dabing Helga Čočková)
 (?)člen mafie (český dabing Dalimil Klapka)
 (?)Fantomasove stráže (český dabing Jiří Zahajský, Ladislav Kazda, Oldřich Janovský a Mirko Musil)
 (?)účastníci honu na líšku (český dabing Jan Sedliský a Jan Víšek)
 Jacques Ferrièrehlásenie pri leteckom útoku (český dabing Ladislav Kazda)
 české titulky číta Jiří Plachý

Filmový štáb 
Filmový štáb tvorili:
 RéžiaAndré Hunebelle
 Pomocný režisérMichel Wyn
 Asistenti réžieJean-Pierre Desagnat, Patrick Bureau, Michel Sales, Nicolas Kohalmi
 ScenárJean Halain, Pierre Foucaud
 DialógyJean Halain
 NámetMarcel Allain a Pierre Souvestre (kniha)
 KameraMarcel Grignon za asistencie Wladimira Ivanova
 HudbaMichel Magne
 ProducentiAlain Poiré, Paul Cadéac
 StrihPierre Gillette
 ZvukRené-Christian Forget
 ScénografMax Douy
 Vedúci výrobyCyril Grize, René Fargeas
 KameramaniGeorges Pastier, Roger Delpuech
 KostýmyMireille Leydet
 Make-upRené Daudin, Anatole Paris
 MaskyGérard Cogan
 SkriptCharlotte Lefèvre, Marie-Thérèse Cabon
 FotografRoger Corbeau
 KaskadériFrançois Nadal, Claude Carliez, Gérard Streiff, Alain Grellier, Daniel Breton, Eric Vasberg, Antoine Baud

Fakty a zaujímavosti 
 Vo Francúzsku prišlo na film 3 557 971 divákov, čím sa stal za rok 1967 piatym najnavštevovanejším filmom vo Francúzsku.
 Natáčalo sa na francúzskom hrade Château de Roquetaillade pri Bordeaux a v lesoch Fontainebleau.
 Všetky interiéry hradu boli postavané v štúdiu Studios de Saint-Maurice (Franstudio) v obci Saint-Maurice.
 Celé natáčanie sa odohrávalo vo Francúzsku, iba pár záberov sa natáčalo vo Veľkej Británii, kde išiel iba filmový štáb bez hercov. Točili sa tu zábery, ktoré sa odohrávali v Londýne a Škótsku. V Londýne sa natáčalo na križovatke Piccadilly Circus a na rieke Temža. V Škótsku sa natáčalo v dedinke Inveraray a tiež pri jazere Lochness.
 Natáčanie sa začalo 20. októbra 1966 a skončilo 28. decembra 1966.
 V jednej scéne musel Jean Marais vyliezť 15 metrov po lane, do spálne lady Dorothée a vyniesť ju von. Tvorcom filmu sa zdalo, že by táto scéna vyžadovala kaskadéra. Jean Marais to ale odmietol, lebo chcel v takýchto scénach vystupovať sám. Tento záber sa nakoniec vo filme nikdy neobjavil.
 Najzložitejšie pre filmárov bolo nasnímanie exteriérových (lesných) scén a to z dôvodu nevhodného počasia.
 Na filme spolupracoval koordinátor kaskadérkou Claude Carliez, ktorý mal na svedomí všetky fyzické akčné scény. O konské scény sa postaral François Nadal za asistencie svojho tímu. Všetky letecké a auto scény mal pôvodne robiť Gil Delamare (robil už k predošlým dvom dielom série), bohužiaľ toho roku sa tragicky zabil. Vo filme ho nahradil menej známy Gérard Streiff.
 Pôvodne sa malo natáčať aj štvrté pokračovanie, s názvom Fantomas v Moskve, kde by sa ukázalo, že Fandor je Fantomasovým synom, ale pre príliš vysoké požiadavky na honoráre a tiež pre zlé vzťahy medzi Funèsom a Maraisom sa film nerealizoval.
 Vo filme zomrelo celkom 6 filmových postáv.
 Fantomas prichádza na zámok vo vozidle Rolls-Royce Silver Cloud III. Vozidlo, ktoré odváža hostí z letiska, je Princess Limousine (Austin) z roku 1959. Godfreyovo staré auto je Ford Model T.
 Lietadlo, ktoré pristálo na letisku, je Vickers 806 Viscount, Fantomasov vrtuľník v úvode je Morane-Saulnier MS-502 Criquet a aeroplán, ktorým bola unesená Hélène, je Hiller UH-12B.
 Veľmi krátky záber nám ukazuje budovu novín Le Point du Jour, kde pracujú Fandor a Hélène. Tento istý záber bol použitý už v predchádzajúcom filme Fantomas sa hnevá (1965).
 Iba sedem hercov hralo vo všetkých troch pokračovaniach o Fantomasovi (Jean Marais, Louis de Funès, Mylène Demongeot, Jacques Dynam, Robert Dalban, Dominique Zardi a Henri Attal).
 Vo filme sme mohli vidieť aj francúzskeho herca Huberta de Lapparenta, ktorý sa dožil 102 rokov. Hral úlohu boháča Richarda.
 S nápadom psa Artabana prišiel pomocný režisér Michel Wyn.
 Vo filme sme mohli vidieť scénu, keď novinár Fandor z cválajúceho koňa vyliezal na lietadlo, v ktorom bola Hélène. Podobnú scénu môžeme vidieť o 16 rokov neskôr v Bondovke Chobotnička z roku 1983.
 Tie isté interiéry mafiánskej lode boli už použité vo filme Estouffade à la Caraïbe (1967) režiséra Jacquesa Besnarda. Film bol produkovaný André Hunebellom.
 Funkcie pomocného režiséra sa mal pôvodne zhostiť Jacques Besnard, bol však zaneprázdnený natáčaním filmu Grand restaurant pána Septima, v hlavnej úlohe s Louisom de Funèsom.
 Účesy a kostýmy pre Mylène Demongeot od značiek Carita a Torrente.
 Jean Marais mal v dobe nakrúcania už cez päťdesiat, a tak boli obavy, či zvládne všetky kaskadérske kúsky, ktoré zvykol robiť sám.
 Vo filme sa používali najmä zbrane Smith & Wesson, Sten, Thompson, Luger či pištoľ M1911A1.
 Nezhody ústrednej dvojice (Jean Marais a Louis de Funès) vznikli preto, že Maraisovo kultivované herectvo ani trochu neladilo so živelnou dravosťou Funèsovej excentrickej komiky, ktorá na seba strhávala pozornosť vo väčšine spoločných scén. Herci spolu dokonca mimo hrania ani moc nehovorili.
 Záber výbuchu Fantomasovej rakety nenatočil filmový štáb André Hunebella, ale bol zostrihaný z dokumentu o raketách.
 Na začiatku filmu Fantomas ukazuje lordovi Mac Rashleymu jeho predchádzajúce počiny. Sú to zábery z predošlých dvoch filmov trilógie.
 Keď je na konci filmu povolané letectvo, môžeme na záberoch vidieť vzlet dvoch vtedajších britských akrobatických skupín. Najskôr vzlieta skupina The Red Pelicans aerobatic team s lietadlami BAC Jet Provost, nasleduje vzlet skupiny Yellowjacks s lietadlami Folland Gnat.
 Vo Fantomasovom podzemnom sídle môžeme v istých scénach v pozadní zbadať fotografie ľudí, za ktorých sa už v minulosti Fantomas prezliekal.
 Za posledný film o Fantomasovi dostal Louis de Funès 500 000 frankov, čím prekonal Jeana Maraisa, ktorý dostal za svoju úlohu 400 000 frankov.

Chyby vo filme 
Vo filme je niekoľko chýb. Tento zoznam nie je kompletný, medzi chyby patria napríklad:
 Na konci filmu môžeme vidieť, ako Fantomas odhodil bicykel na cestu, ale v ďalšom zábere už bicykel záhadne zmizol.
 O polnoci, keď sa vyberali šperky v Mac Rashleyovej pracovni, bola vonku úplná tma. Ako to, že o pár minút neskôr, keď tam prišli policajti, bolo vonku už úplné svetlo?
 V scéne, v ktorej pasažieri tlačia Godfreyovo staré auto na lesnej ceste, pomáha cudzí človek, ktorý v aute nesedel. Na krátko totiž vidieť jedny nohy navyše.
 V niektorých záberoch je až príliš jasne vidieť, že na koni nesedí Louis de Funès, ale kaskadér.
 Ako to, že keď sa dej odohráva v Škótsku, môžeme v niektorých záberoch vidieť jazdiť autá po pravej strane?
 V predchádzajúcej časti hrali herci Henri Attal, Dominique Zardi a Antoine Baud úlohu Fantomasovej stráže, ktorú vo filme zabili. Ako to, že sa opäť objavili v treťom pokračovaní Fantomasa? (A niektorí dokonca aj v iných úlohách.)
 V niektorých scénach je vidieť, ako zadná projekcia nezodpovedá danému prostrediu.
 Juve odfotografuje obeseného muža a položí fotoaparát na skrinku. Len čo sa vráti, vidíme, ako berie ten istý fotoaparát z postele.
 Keď novinár Fandor skáče zo strechy do lordovej pracovne, nedrží v žiadnej ruke pištoľ, ako to že na konci skoku má zbraň v pravej ruke.
 Keď vidíme scénu natočenú zvonku, jasne môžeme vidieť, že Fantomas nešoféruje auto.

Návštevnosť

Referencie

Literatúra

Iné projekty

Externé odkazy 

 
 
 
 

Filmy z 1967
Francúzske filmy
Francúzske filmové komédie
Talianske filmy
Talianske filmové komédie
Kultové filmy
Filmy podľa názvu